Document ID: /roh_data/filtered/Billingualer_Corpus_interleaved-de-rm.jsonl.gz/1275

This is a text translated from German to Rumantsch Grischun.
Regierung schlägt bauliche Erweiterung der Arbeits- und Beschäftigungsstelle ARBES in Rothenbrunnen vor

Die Arbeits- und Beschäftigungsstelle ARBES der Psychiatrischen Dienste Graubünden in Rothenbrunnen soll baulich erweitert und angepasst werden. Für die Realisierung des Bauvorhabens beantragt die Bündner Regierung dem Grossen Rat, einen Verpflichtungskredit von 2,6 Millionen Franken zu gewähren. Die Regierung hat die entsprechende Botschaft zu Handen des Grossen Rates verabschiedet. Dieser wird sich in der Junisession 2007 mit dem Geschäft befassen.

Die Arbeits- und Beschäftigungsstelle ARBES in Rothenbrunnen wurde 1995 in Betrieb genommen. Das Angebot umfasste damals 56 Arbeitsplätze und wurde als Beschäftigung für die 64 stationären Bewohner des Wohnheims konzipiert. Seither ist die Nachfrage nach geschützten Arbeitsplätzen für Menschen mit einer psychischen Behinderung konstant gestiegen. In den letzten Jahren herrschte bei der ARBES ein Auslastungsgrad von über 110 Prozent. Zugleich haben sich auch die Anforderungen an geschützte Arbeitsplätze massgeblich verändert. Statt einfacher Beschäftigungen der Bewohner wird heute mit produktiven Tätigkeiten eine berufliche Integration angestrebt. Die Beschäftigungsbereiche der ARBES, welche sowohl den Heimbewohnern wie auch externen Klienten offen stehen, gliedern sich in Steinbearbeitung, Schreinerei, Druckerei und Gärtnerei.

Die hohe Auslastung führte bei der ARBES zu grossen räumlichen Engpässen. Bereits im Jahr 2002 wurde eine Erweiterung geplant. Aufgrund des 2003 vom Grossen Rat beschlossenen Massnahmenpakets zur Sanierung des Kantonshaushaltes musste eine bauliche Erweiterung aber vorderhand zurückgestellt und der räumliche Zusatzbedarf vorübergehend mittels Baucontainern aufgefangen werden.

Mit dem neuen angepassten Projekt soll das heute bestehende Platzangebot von 56 Arbeitsplätzen neu auf 68 Arbeitsplätze erhöht werden. Dies schafft für zusätzlich rund 15 Menschen mit einer psychischen Behinderung eine geregelte Tagesstruktur. Geplant sind der Bau eines neuen Werkgebäudes, der Anbau eines Holzlagers an das bestehende Werkgebäude sowie der Bau eines neuen Gärtnereigebäudes. Das Bauvorhaben nimmt dabei auf die bestehenden Strukturen Rücksicht und ergänzt diese mit massvollen Erweiterungen. Durch einen Landtausch mit der Gemeinde Rothenbrunnen entsteht ein Gesamtareal, auf dem der Raumbedarf optimal realisiert werden kann.

Die Baukosten werden auf 2,6 Millionen Franken geschätzt. Vom Bund in Aussicht gestellt, aber noch nicht rechtskräftig zugesichert sind Subventionen in der Höhe von rund 800'000 Franken. Mit dem geplanten Erweiterungsbau kann die ARBES ihre Betreuungsaufgaben in bedürfnisgerechten Arbeitsstätten wahrnehmen. Dadurch wird das sinnvolle Arbeiten mit Eigenproduktionen und Nischenarbeitsplätzen gesichert. Das multifunktionale bauliche Konzept ist gemäss Regierung zukunftsorientiert ausgerichtet und lässt eine spätere Erweiterung zu. Der Baubeginn soll im September 2007 erfolgen, die Inbetriebnahme ist für Sommer 2008 vorgesehen.

Gremium: Regierung

Quelle: dt Standeskanzlei Graubünden

Data: 05.04.2007

La regenza propona d'engrondir il lieu da lavur e d'occupaziun ARBES a Giuvaulta

L'edifizi dal lieu da lavur e d'occupaziun ARBES dals servetschs psichiatrics dal Grischun a Giuvaulta duai vegnir engrondì ed adattà. Per realisar quest project da construcziun dumonda la regenza grischuna il cussegl grond da conceder in credit d'impegn da 2,6 milliuns francs. La regenza ha deliberà la missiva correspundenta per mauns dal cussegl grond. Quel vegn a tractar questa fatschenta en la sessiun da zercladur 2007.

Il lieu da lavur e d'occupaziun ARBES a Giuvaulta è vegnì mess en funcziun l'onn 1995. La purschida cumpigliava da quel temp 56 plazzas da lavur ed è vegnida concepida per dar lavur a las 64 persunas staziunaras che abitavan en la chasa da dimora. Dapi lura è la dumonda da plazzas da lavur protegidas per umans cun in impediment psichic creschida constantamain. Ils ultims onns aveva la ARBES in grad d'occupaziun da passa 110 pertschient. Il medem mument èn er sa midadas decisivamain las pretensiuns a las plazzas da lavur protegidas. Empè da dar in'occupaziun simpla a las persunas che vivan a Giuvaulta vegn ozendi empruvà cun activitads productivas che las persunas cun impediments possian s'integrar en ina professiun. Ils secturs d'occupaziun da la ARBES che stattan a disposiziun tant a las persunas che abitan en la chasa da dimora sco er a clientas ed a clients externs cumpiglian l'elavuraziun da crappa, ina scrinaria, ina stamparia ed in'orticultura.

La gronda occupaziun da la ARBES chaschuna bleras stretgas tar las localitads. Gia l'onn 2002 era vegnì planisà in engrondiment. Pervia dal pachet da mesiras per sanar las finanzas dal chantun ch'il cussegl grond aveva concludì l'onn 2003 han ils engrondiments da l'edifizi stuì vegnir suspendids per il mument ed il basegn da localitads supplementaras ha stuì vegnir cuntentà ad interim cun containers da plazzals.

Cun il nov project adattà duai la purschida actuala da 56 plazzas da lavur vegnir augmentada da nov sin 68 plazzas da lavur. Cun quai survegnan supplementarmain circa 15 umans cun in impediment psichic ina structura dal di reglada. Planisà èsi da construir in lavuratori nov, in deposit per la laina vi dal lavuratori existent sco er in edifizi nov per l'orticultura. Il project da construcziun prenda resguard da las structuras existentas e cumplettescha quellas cun engrondiments moderads. Grazia ad in barat da terren cun la vischnanca da Giuvaulta resulta in areal cumplain, sin il qual il basegn da spazi po vegnir realisà optimalmain.

Ils custs da construcziun vegnan stimads a 2,6 milliuns francs. La confederaziun ha empermess subvenziuns en l'autezza da circa 800'000 francs. Quella empermischun n'ha dentant anc betg vigur legala. Cun l'engrondiment che la ARBES planisescha po ella ademplir sias incumbensas d'assistenza en lieus da lavur che correspundan als basegns. Uschia èsi garantì ch'i po vegnir lavurà en moda raschunaivla vi d'atgnas producziuns e che plazzas da lavur da nischa pon vegnir mantegnidas. Il concept architectonic multifuncziunal è - tenor la regenza - orientà vers il futur e po vegnir engrondì pli tard senza problems. Il cumenzament da las lavurs da construcziun è previs per il settember 2007 e la stad 2008 duai l'engrondiment vegnir mess en funcziun.

Gremi: regenza

Funtauna: rg chanzlia chantunala dal Grischun

Data: 05.04.2007